### Beslutningstema

Det skal besluttes om forslag til lokalplan nr. 185-420 og kommuneplantillæg nr. 152-420 for Boligområde ved Boldershøj, Merethe Olsen skal endelig vedtages og offentliggøres. Kommuneplantillægget behandles sideløbende i Klima-, Vækst- og Udviklingsudvalget. De to planforslag har samme afgræsning og skal behandles som et samlet dagsordenspunkt i Økonomiudvalget og Kommunalbestyrelsen.

### Sagsfremstilling

Lokalplanforslag nr. 167-510 med tilhørende kommuneplantillæg nr. 133-510 har været i offentlig høring og er nu klar til endelig vedtagelse.

Lokalplanforslaget muliggør etableringen af tætlav boligområde på et areal bag ved købmanden i [adresse].

Lokalplanforslaget og tilhørende Kommuneplantillæg har været i høring i hen over sommeren af 2024 i 10 uger. I høringsperioden er der indkommet bemærkninger imod lokalplanforslaget. Bemærkningerne er vedlagt som bilag. To af bemærkningerne har bidraget til at lokalplanforslaget er tilrettet efter høringsperioden. Det drejer sig om bemærkningen fra en nabo mod nordøst, hvor lokalplanafgrænsningen er blevet tilpasset og en fra et boligselskab som har medført en mindre præcisering.

Lokalplanforslag og kommuneplantillæg er blevet screenet i henhold til lov om planer, programmer og projekter. Screeningen kom frem til, at planlægningen ikke var miljøvurderingspligtig og afgørelsen er ikke blevet påklaget.

Sagen behandles sideløbende i Klima-, Vækst- og Udviklingsudvalget i forhold til kommuneplantillægget.

### Lovgrundlag

Planloven

### Indstilling Direktøren for Teknik/Miljø, Service og Beskæftigelse indstiller,

|  |  |
| --- | --- |
| at | Lokalplan nr. 185-420 for Boligområde ved Boldershøj, Merethe Olsen endeligt vedtages, og |
| at | indstillingen vidersendes til Økonomiudvalget og Kommunalbestyrelsen. |

### Beslutning

Indstillingen anbefales.